กระทรวงการท่องเที่ยวฯ เตรียมเสนอค่าเหยียบแผ่นดิน กับ ท.ท.ช. คาดมีผลบังคับใช้ มิถุนายนนี้
นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา  กล่าวถึงความคืบหน้าเรื่องการจัดเก็บค่าธรรมเนียมการท่องเที่ยวประเทศไทยจากนักท่องเที่ยวต่างชาติ หรือที่รู้จักกันในชื่อค่าเหยียบแผ่นดิน ซึ่งทางกระทรวงการท่องเที่ยวฯยืนยันเดินหน้าจัดเก็บ โดยจะมีการประชุมคณะกรรมการนโยบายการท่องเที่ยวแห่งชาติ (ท.ท.ช.) ในวันที่ 24 มกราคม 2566 พร้อมเสนอผลสรุปการศึกษาการจัดเก็บค่าธรรมเนียมการท่องเที่ยวฯทางบก หลังต้องไปศึกษาเพิ่มเติม เพื่อให้สอดรับกับพฤติกรรมของนักท่องเที่ยวเดินทางข้ามชายแดน เมื่อได้รับการเห็นชอบจาก ท.ท.ช. และจะเสนอให้ที่ประชุมคณะรัฐมนตรี (ครม.) พิจารณาการจัดเก็บค่าธรรมเนียมการท่องเที่ยวฯในเดือนกุมภาพันธ์ 2566 หาก ครม.อนุมัติ คาดมีผลเริ่มบังคับใช้ตั้งแต่เดือนมิถุนายน 2566 เป็นต้นไป